b"\n_START_ARTICLE_\nTom Mix\n_START_SECTION_\nDe l'ex\xc3\xa8rcit a la pantalla\n_START_PARAGRAPH_\nFill d'un llenyataire, s'un\xc3\xad a l'ex\xc3\xa8rcit quan encara era molt jove, per\xc3\xb2 a partir d'aquest moment la llegenda forjada entorn del seu estrellat comen\xc3\xa7\xc3\xa0 a separar-se de la realitat. Segons es va dir en el seu moment, assol\xc3\xad el grau de sergent d'artilleria durant la guerra dels Estats Units front d'Espanya a Les Filipines, malgrat no arribar a entrar mai en combat. Malgrat aix\xc3\xb2, posteriorment es comprov\xc3\xa0 que Mix havia desertat de l'ex\xc3\xa8rcit per casar-se, fet que va romandre amagat per treure la m\xc3\xa0xima rendibilitat a llur estrellat cinematogr\xc3\xa0fic._NEWLINE_El que s\xc3\xad que \xc3\xa9s cert \xc3\xa9s que el 1903 form\xc3\xa0 part d'una banda musical de la cavalleria d'Oklahoma, i uns anys m\xc3\xa9s tard, fou, primer cambrer i m\xc3\xa9s tard x\xc3\xa8rif de Dewey. M\xc3\xa9s tard s'incorpor\xc3\xa0 a diversos espectacles de circ de l'Oest Lluny\xc3\xa0, motiu que el portaria a convertir-se en prove\xc3\xafdor de cavalls i genets, indis i vaquers, pels films de la productora Selig, que finalment li don\xc3\xa0 l'oportunitat de posar-se davant les c\xc3\xa0meres, i amb la que hi va romandre fins al 1917, forjant el seu estrellat en els films de l'Oest, escrivint i incl\xc3\xb2s dirigint alguns dels curt metratges que protagonitzava. Aquest mateix any sign\xc3\xa0 contracte amb la productora Fox, a la que hi va romandre pr\xc3\xa0cticament fins al final del cinema mut, el 1928, preparant una mitjana de sis films per any._NEWLINE_En aquesta etapa incl\xc3\xb2s el seu cavall acab\xc3\xa0 convertint-se en una estrella, per\xc3\xb2 lamentablement el so demostr\xc3\xa0 que l'\xc3\xa8poca de l'estrellat de Mix havia passat, i l'actor i director hagu\xc3\xa9 de reciclar-se en figura d'espectacles de circ, tornant aix\xc3\xad a les arrels de la seva incorporaci\xc3\xb3 al m\xc3\xb3n de l'espectacle. A pesar, i en contra del que afirmen alguns rumors, el problema no era la seva veu, greu i acord amb llur aspecte i que li serv\xc3\xad incl\xc3\xb2s per portar a terme un intent de fer carrera com estrella radiof\xc3\xb2nica quan el cinema li gir\xc3\xa0 l'esquena, mitj\xc3\xa0 del qual s'apart\xc3\xa0 quan comprov\xc3\xa0 que els sous que es pagaven en la radio no eren suficients per mantenir el seu estil de vida._NEWLINE_Per altra banda, l'oc\xc3\xa0s de llur carrera en el western coincid\xc3\xad amb l'ascens d'un altre actor al qual alguns consideraven el seu hereu, i amb el que no es portava gens b\xc3\xa9: John Wayne. L'animadversi\xc3\xb3 era m\xc3\xbatua. Mix afirm\xc3\xa0 p\xc3\xbablicament que Wayne no tenia talent, i per la seva part Wayne no oblid\xc3\xa0 mai que quan estudiava en la universitat, Mix li f\xc3\xa9u una oferta de treball en el cinema que despr\xc3\xa9s no arrib\xc3\xa0 a complir._NEWLINE_Casat en cinc ocasions, dues d'elles amb actrius (Olive Mix 1907-1917 i Vict\xc3\xb2ria Forde entre 1918-1930, amb cadascuna d'elles va tenir una filla), assol\xc3\xad a guanyar sis milions de d\xc3\xb2lars, quantitat gens negligible per l'\xc3\xa8poca, per\xc3\xb2 el seu estil de vida el port\xc3\xa0 a unes despeses de tal magnitud que vivia amb mitjans molt modests en el moment de la seva mort, v\xc3\xadctima d'un accident d'autom\xc3\xb2bil._NEWLINE_Referent a la seva imatge cinematogr\xc3\xa0fica, Mix era l'altra cara de la moneda dels western realitzats per William S. Hart. Aquests \xc3\xbaltims optaven per donar un to m\xc3\xa9s realista a llurs hist\xc3\xb2ries i personatges, mentre que Mix representava la mitologia i el folklore d'un cinema de l'Oest ximplet i encara en embolcalls, en els que regn\xc3\xa0 com estrella durant la d\xc3\xa8cada de 1910 i la d\xc3\xa8cada de 1920. Assassinat a Bervery Hills (1988), (un dels pitjors films de Blake Edwards), va voler ser una biografia de Tom Mix."